Jetzt kann's dann so langsam losgehe in Urlaub...! Noch anderthalb Dag, unn d'Vorbereitung isch güät im Plan...  Am Wocheend hab ich drey Schüssle voll Hanstriibili 'zopft unn zu Saft verkocht, d'Tomate sinn an'bunde, unn alli  Bekannte hänn de Ufftrag, sich Salat üss unserem Garde z'hole. D'Johanna üss de Noochberschaft wird de Garde gieße, unn wenn Ziigs reif wird (d'Stachelbeere sinn kurz dävor), dann soll sie's mitnehme.  S'erschte Motel (in Denver) isch reserviert, de Mietwage au. Zugverbindung zum Flughafe isch rüssg'süacht, nur 'packt hämmer noch nit. Des het aber au noch Zitt, bii uns geht des immer ziemlich schnell. Wichtiger isch: Uff de Laptop hab ich ganz viel Kinderfilme g'spielt, damit Lu unn Le denne lange Flug  halbwegs güät rum bringe!  Morge obend isch de Lukas jetzt üüg'rechnet noch uff'em Kindergardeabschluss-Übernachtungsüssflug, do müaß ich ihn dann halt kurz vor Mitternacht abhole. Schad fir ihn, aber wenn ma do däfiir nach Colorado fliege därf, dann isch des okay, denk ich...       D'Spannung stiigt so langsam bii de ganz Familie, aber gegenüber de Lea miän ma ganz "cool" bliibe, nit dass die widder vor Reisefieber krank wird, wie d'letschte baar Mol...    Aber noch sieht's güat  üss, meynt  De Bischemer